মেঘালয়ৰ য়ুনিভাৰ্ছিটি অৱ চায়েন্স এণ্ড টে'কনলজিৰ ৪ৰ্থ সমাৱৰ্তন অনুষ্ঠান মঙলবাৰে অনুষ্ঠিত হয়। সমাৱৰ্তনত ৮২৩গৰাকীক স্নাতকোত্তৰ, ২৬৩গৰাকীক স্নাতক আৰু ৮গৰাকীক পি এইচ ডি প্ৰদান কৰা হয়।
মেঘালয়ৰ মুখ্য মন্ত্ৰী কনৰাদ কে' চাংমা মুখ্য অতিথি হিচাপে উপস্থিত থকা অনুষ্ঠানটোত গণিত বিভাগৰ পল্লৱ বৰাক ড০ এ' পি জে' আব্দুল কালাম শ্ৰেষ্ঠ স্নাতকোত্তৰ বঁটা আৰু এপ্লাইদ বায়লজিৰ দীক্ষিতা ডেকাক পি এ' চাংমা শ্ৰেষ্ঠ স্নাতক বঁটা প্ৰদান কৰা হয়।
মুখ্য মন্ত্ৰী চাংমাই ব্যক্তিগত বিশ্ববিদ্যালয়খনে উচ্চ শিক্ষাৰ ক্ষেত্ৰত গ্ৰহণ কৰা প্ৰচেষ্টাৰ শলাগ লয় আৰু য়ু এছ টি এমৰ 'এই অভিযানত সকলো প্ৰকাৰৰ সহায়-সহযোগিতা আগবঢ়াব' বুলি প্ৰতিশ্ৰুতি প্ৰদান কৰে।
আনহাতে 'আমি এখন বিশ্বমানৰ বিশ্ববিদ্যালয় গঢ়ি তোলাত ব্ৰতী' বুলি আদৰণি ভাষণত মত প্ৰকাশ কৰে বিশ্ববিদ্যালয়খনৰ আচাৰ্য্য মহবুবুল হকে।
উপাচাৰ্য্য ড০ পি কে গোস্বামীয়ে বিশ্ববিদ্যালয় প্ৰতিবেদন পাঠ কৰা সমাৱৰ্তন অনুষ্ঠানটোৰ সামৰণিৰ শলাগৰ শৰাই আগবঢ়াই উপ উপাচাৰ্য্য অলকা শৰ্মাই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
